โหยหา‘ดอกสูง’ หุ้นกู้สลากขายดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ประชาชนโหยหาดอกเบี้ยสูงสลากออมสินขายดีทะลุ 1.5 แสนล้าน ส่วนหุ้นกู้ธนาคารทหารไทย 4,000 ล้าน ดอก 4.76% ขายเกลี้ยงใน 5 นาที 
นายวรวิทย์ ชัยลิมปมนตรี รองผู้อำนวยการธนาคารออมสินอาวุโส ธนาคารออมสิน เปิดเผยว่า การจำหน่ายสลากออมสินรุ่นพิเศษของธนาคารที่เริ่มขายมาตั้งแต่วันที่ 1 พ.ย. 2552 ถึงปัจจุบันมียอดขายสูงถึง 1.5 แสนล้านบาท สูงกว่าเป้าที่ตั้งไว้ กว่าเท่าตัว โดยตลอด 5 เดือนที่ผ่านมาได้รับความสนใจจากผู้ฝากเงินจำนวนมากที่มาซื้อสลากออมสินสูงถึงเดือนละ 3 หมื่นล้านบาท 
“ผมคาดว่าวันปิดการขายในสิ้นเดือน เม.ย. 2553 จะมียอดสูงถึง 1.82 แสนล้านบาท” นายวรวิทย์ กล่าว
สาเหตุที่ประชาชนสนใจซื้อสลากออมสินรุ่นพิเศษจำนวนมาก เพราะผลตอบแทนดี ลุ้นโชคได้ยาวถึง 60 ครั้ง โดยผู้ซื้อสลากออมสินหน่วยละ 100 บาท จะได้รับดอกเบี้ยปีที่ 1 หน่วยละ 1 บาท ปีที่ 2 หน่วยละ 2.25 บาท ปีที่ 3 หน่วยละ 3.75 บาท ปีที่ 4 หน่วยละ 5.50 บาท และปีที่ 5 หน่วยละ 7.50 บาท โดยรางวัลที่ 1 ออกเลขรางวัล 4 ครั้ง เงินรางวัลละ 5 ล้านบาท รางวัลที่ 2 ออกเลขรางวัล 4 ครั้ง เงินรางวัลละ 5 แสนบาท
นอกจากนี้ สลากออมสินพิเศษ 5 ปี ยังแจกรถเมอเซเดสเบนซ์อีก 10 คัน โดยที่ผ่านมาแจกไปแล้ว 4 คัน และในวันที่ 1 เม.ย. 2553 และวันที่ 1 พ.ค. 2553 จะแจกอีกเดือนละ 3 คัน ทำให้คาดว่าจะมีผู้ฝากเงินมาซื้อสลากออมสินอีกมาก เพื่อชิงโชครถเมอเซเดสเบนซ์ มูลค่าคันละ 2.4 ล้านบาท
รองผู้อำนวยการธนาคารออมสิน กล่าวว่า หลังจากสิ้นเดือน เม.ย. ซึ่งจะสิ้นสุดการขายสลากออมทรัพย์รุ่นพิเศษ ธนาคารจะออกสลากออมสินรุ่นใหม่เพื่อเป็นทางเลือกให้ลูกค้าได้ออมเงิน ส่วนจะเป็นสลากแบบปกติหน่วยละ 50 บาท หรือเป็นหน่วยละ 100 บาท จะต้องประเมินกันอีกครั้ง
ธนาคารทหารไทยรายงานว่าหุ้นกู้ด้อยสิทธิที่ธนาคารเปิดขาย 4,000 ล้านบาท ผลตอบแทนช่วงปีที่ 15 ระดับ 4.7% ปีที่ 610 ขึ้นไปจ่าย 6% นั้นปรากฏว่าขายหมดในเวลาแค่ 5 นาทีแรก และมีผู้จองสั่งซื้อจำนวนมาก ธนาคารจึงเปิดจำหน่ายเพิ่มเติมอีก 4,000 ล้านบาท ขณะนี้สาขาต่างๆ กำลังประมวลว่าขายหมดแล้วหรือไม่